

**POZIV UČENICIMA ZA PRIJAVU SUDJELOVANJA U PROJEKTU ERASMUS+**

**Experience in EU-BEtter VOcational COmpetences – BEVOCO**

Poštovani učenici,

kao što vam je poznato Agencija za mobilnost i programe EU odobrila je našoj školi na natječaju u 2019. godini  projekt u okviru Erasmus+ Programa , pod nazivom  **Experience in EU-BEtter VOcational COmetences – BEVOCO**, broj projekta: 2019-1-HR01-KA102-060494.

Vrijeme provedbe projekta je od **01. lipnja 2019. do 31. svibnja 2020.**

Broj sudionika projekta je **26 učenika** i to :

* 8 – MODNIH TEHNIČARA
* 6 – KOZMETIČARA
* 6 – FRIZERA
* 6 – TEHNIČARA ZA OČNU OPTIKU

Financiranje učenika vrši se isključivo iz proračuna projekta u obliku osobne financijske potpore.

U sklopu projekta **BEVOCO** odobrene su **dvije mobilnosti učenika**:

* Prva mobilnost će se realizirati **od 16. do 30. studenog 2019.** godine na **Malti, MOSTA,** partner Paragon Limited.

Prijaviti se mogu učenici:

* 3. i 4. razreda – MODNI TEHNIČAR
* 3. i 4. razreda – KOZMETIČAR
* 2. i 3. razreda – FRIZER.

**Rok za prijavu učenika** zanimanja **modni tehničar, kozmetičar i frizer** za sudjelovanje u projektu je **16.09.2019. do 12 h.**

* Druga mobilnost će se realizirati **u ožujku 2020.** godine (točan termin biti će naknadno objavljen) u **Irskoj, Bray,** partner Martello Training Limited.

Prijaviti se mogu učenici:

* 3. i 4. razreda – TEHNIČAR ZA OČNU OPTIKU.

**Rok za prijavu učenika** zanimanja **tehničar za očnu optiku** za sudjelovanje u projektu je **30.11.2019. do 12 h.**

**Postupak prijave:**

Sudionik učenik koji se prijavljuje na natječaj za sudjelovanje u projektu dužan je napisati:

* životopis (na priloženom obrascu)
* motivacijsko pismo (na priloženom obrascu)
* popuniti priloženu prijavnicu

te ih poslati elektroničkim putem na e-mail adresu koordinatora projekta: **obrtnicka\_split@outlook.com**

Zaporka je obavezna zbog objave na službenoj web stranici škole u skladu s odredbama Zakona o provedbi Opće uredbe o zaštiti osobnih podataka (NN 42/18).

Zaporku sudionik osmišljava sam, a treba se sastojati od 3 znamenke i jedne riječi. Primjer: 123 sunce

Prijave s neprimjerenim zaporkama neće biti uzete u razmatranje i mora biti ista na prijavnici i motivacijskom pismu.

Obveze učenika koji sudjeluju u projektu biti će:

* redovno pohađanje jezičnih priprema
* redovno pohađanje kulturoloških priprema
* redovno pohađanje strukovnih priprema
* provesti što kvalitetniju diseminaciju projekta.

Koordinatorica projekta: Gordana Kulić, dipl. ing.

Program Erasmus+ financiran je od EU, a u Republici Hrvatskoj provodi ga Agencija za mobilnost i programe Europske unije (AMPEU).